കോഴിക്കോട്: നോഹ നിര്മ്മല് ടോമിന് ആശംസകളുമായി മന്ത്രി എ.കെ.ശശീന്ദ്രന് കോഴിക്കോട്: ടോക്യോ ഒളിമ്ബിക്സ് റിലേ മത്സരത്തില് പങ്കെടുത്ത് രാജ്യത്തിന് അഭിമാനമായി മാറിയ കോഴിക്കോട് സ്വദേശി നോഹ നിര്മ്മല് ടോമിന് ആശംസ അറിയിച്ച് വനം മന്ത്രി എ.കെ.ശശീന്ദ്രന്. കഴിഞ്ഞ ദിവസം നടന്ന 4400 മീറ്റര് റിലേ മത്സരത്തില് നോഹ അടങ്ങുന്ന സംഘം പങ്കെടുത്തിരുന്നു. ഫൈനല് യോഗ്യത ലഭിച്ചില്ലെങ്കിലും സംഘം ഏഷ്യന് റെക്കോര്ഡ് പ്രകടനം കാഴ്ച വെച്ചിരുന്നു. പേരാമ്ബ്ര നെരവത്തു പൊയിലില് നോഹയുടെ വസതിയിലെത്തിയ മന്ത്രി കുടുംബാംഗങ്ങളെ അഭിനന്ദനം അറിയിക്കുകയും മധുരം നല്കുകയും ചെയ്തു. പേരാമ്ബ്ര എംഎല്എ ടി.പി രാമകൃഷ്ണന്, പേരാമ്ബ്ര ബ്ലോക്ക് പഞ്ചായത്ത് പ്രസിഡന്റ് എന്.പി.ബാബു, ചക്കിട്ടപ്പാറ പഞ്ചായത്ത് പ്രസിഡന്റ് കെ. സുനില് എന്നിവരും വീട്ടിലെത്തി ആശംസകള് അറിയിച്ചു. നോഹ നിര്മല് ടോം, മുഹമ്മദ് അനസ് യഹിയ, ആരോക്യ രാജീവ്, അമോജ് ജേക്കബ് എന്നിവര് ഉള്പ്പെടുന്ന ടീമാണ് ഇന്ത്യക്ക് വേണ്ടി മത്സരിച്ചത്. തിരുവനന്തപുരം വ്യോമസേനാ കേന്ദ്രത്തില് ജീവനക്കാരനായ നോഹ നിര്മല് ടോം പൂഴിത്തോട് മാവട്ടം തൈക്കടുപ്പില് ടോമിച്ചന്റെയും ആലിസ് ലിയുടെയും മകനാണ്.